**МОДЕЛ УГОВОРА**

**УГОВОР О ЈАВНОЈ НАБАВЦИ УСЛУГА**

**Извођење екскурзије и наставе у природу**

**Закључен између уговорних страна:**

1. **Математичка гимназија, Краљице Наталије 37, 11000 Београд,** матични број: 07003030, ПИБ: 100059449, рачун број: 840-1643660-28 код Управе за трезор, коју заступа директорка **Мирјана Катић**, у даљем тексту Наручилац.

**и**

1. **Пун назив пружаоца услуге** \_\_\_\_\_\_\_\_\_\_\_\_\_,из \_\_\_\_\_\_\_\_\_\_\_\_\_\_\_,ул. \_\_\_\_\_\_\_\_\_\_\_ бр. \_\_\_\_\_, матични број: \_\_\_\_\_\_\_\_\_\_, ПИБ: \_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_,у даљем тексту Пружалац услуге.

**Уговорне стране сагласно констатују:**

* да је Наручилац у складу са Законом о јавним набавкама („Службени гласник РС”, бр. 91/2019, у даљем тексту: Закон) спровео отворени поступак јавне набавке услуга – извођење екскурзије*,* бр. ЈН 0002/22;
* да је Наручилац донео Одлуку о додели уговора бр. \_\_\_\_\_\_\_\_\_ године, у складу са којом се закључује уговор између Наручиоца и Пружаоца услуге;
* да је Пружалац услуге доставио понуду бр. \_\_\_\_\_\_\_\_\_\_\_\_\_\_ године, која чини саставни део овог овог Уговора (у даљем тексту: Понуда Пружаоца услуге).

**Члан 1.**

Предмет уговора је пружање услуге – извођење екскурзије, у складу са условима из конкурсне документације за ЈН бр. 0002/22, понудом Пружаоца услуге, одредбама овог уговора и стварним потребама Наручиоца.

**УГОВОРЕНА ЦЕНА**

**Члан 2.**

**Партија број 1:**

Цена извођења екскурзије по ученику (Једнодневна екскурзија за ученике I и VII разреда: Крушедол - Сремски Карловци - Петроварадин - Нови Сад) износи \_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара, са ПДВ-ом.

Укупна вредности уговора износи \_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_ динара, са ПДВ-ом

**Партија број 2:**

Цена извођења екскурзије по ученику (Тродневна екскурзија за ученике III разреда: Суботицa - Нови Сад) износи \_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара са ПДВ-ом.

Укупна вредности уговора износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара, са ПДВ-ом

**Партија број 3:**

Цена извођења наставе у природи по ученику (Тродневна екскурзија за ученике VIII разреда: Виминацијум - Свилајнац) износи \_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара, са ПДВ-ом.

Укупна вредности уговора износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара, са ПДВ-ом

**Партија број 4:**

Цена извођења наставе у природи по ученику (Четвородневна екскурзија за ученике II разреда: Ниш – Врање – Свилајнац – Крушевац) износи \_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара, са ПДВ-ом.

Укупна вредности уговора износи \_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_ динара, са ПДВ-ом

Цену формирати у динарима.

Уговорена цена је фиксна по јединици мере и не може се мењати услед повећања цене елемената на основу којих је одређена.

ПДВ (порез на додату вредност) ће се регулисати сходно законским прописима из дате области, односно сходно Закону о порезу на додату вредност „Сл. гласник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 - др. закон, 142/2014, 5/2015 - усклађени дин. изн., 83/2015, 5/2016 - усклађени дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађени дин. изн., 72/2019 и 8/2020 усклађени дин. Изн.).

Цене су фиксне и не могу се мењати за све време важења уговора*.*

**Начин и услови закључивања уговора**

**Члан 3.**

Уговор о јавној набавци је закључен на основу оквирног броја пријављених ученика. Уколико се број ученика промени у односу на уговорени број закључиваће се анекс уговора о јавној набавци.

При закључивању анекса уговора о јавној набавци, не могу се мењати битни услови из уговора.

**Члан 4.**

Анекс уговора о јавној набавци се закључује под условима из овог уговора у погледу броја ученика.

**Начин и рок плаћања**

**Члан 5.**

Плаћање се врши након реализације екскурзије, на рачун Пружаоца услуге, у року до 45 (четрдесетпет) дана од дана испостављања фактуре.

Наручилац задржава право на манипулативне трошкове у износу од 1% од укупне вредности уговора.

**Рок пружања услуге**

**Члан 6.**

Пружалац услуге се обавезује да пружи и реализује услуге према Плану и програму Наручиоца, који је саставни део конкурсне документације.

Утврђени рокови су фиксни и не могу се мењати без сагласности Наручиоца.

**Обавезе наручиоца**

**Члан 7.**

Наручилац је дужан да Пружаоцу услуге достави списак путника најкасније 10 (десет) дана пре дана отпочињања реализације путовања.

Наручилац је дужан да обезбеди пратеће особље: наставнике и стручног вођу пута.

Наручилац се обавезује да Пружаоцу услуге плати уговорену цену под условима и на начин одређен чл. 5. овог Уговора.

**Обавезе пружаоца услуге**

**Члан 8.**

Накнада за бригу о деци биће регулисана уговором о делу између наставника и изабране агенције тј. понуђача.

Пружалац услуге се обавезује да услуге изврши у свему према техничкој документацији, прописима, стандардима, техничким нормативима и нормама квалитета који важе за предметну услугу.

Пружалац услуге преузима потпуну одговорност за квалитет извршених услуга на основу обострано потписаног уговора.

Пружалац услуге се обавезује да пружи наведене услуге у складу са важећим прописима, техничким прописима и овим уговором.

Пружалац услуге се обавезује:

- да организује услугу пружање услуга извођења екскурзије и наставе у природи према Плану и програму Наручиоца, који је саставни део овог уговора;

- да обезбеди довољан кадровски и технички капацитет потребан за пружање уговором преузетих обавеза;

- да обезбеди лекара током реализације екскурзије;

- да превоз ученика врши аутобусима који морају бити у складу са Законом о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон), Законом о превозу путника у друмском саобраћају („Сл. гласник РС“, бр. 68/2015, 41/2018, 44/2018-др. закон, 83/2018, 31/2019 и 9/2020) и Правилником о начину обављања организованог превоза деце („Сл. гласник РС", бр. 52/2019 и 61/2019);

- да обезбеди Наручиоцу да превозник, пре отпочињања путовања, достави записник о извршеном техничком прегледу аутобуса, не старији од 5 (пет) дана и тахографске улошке или исписе дигиталног тахографа за претходна 2 (два) дана за возаче који су ангажовани за превоз ученика;

- у случају неисправности аутобуса у току путовања, које се не могу отклонити у разумном року да се не ремети План и програм путовања, Пружалац услуге је дужан да обезбедити замену аутобуса истих карактеристика и класе и да сноси настале трошкове смештаја, исхране и друге трошкове који проистекну због насталих проблема;

- доставља Опште услове путовања у броју примерака који одговара броју корисника услуге;

- да обезбеди туристичке водиче током путовања и током боравка група на екскурзији;

- да сноси трошкове здравственог осигурања;

- да се стара о правима и интересима путника сагласно добрим обичајима и узансама у области туризма;

- да уредно води све књиге предвиђене законом и другим прописима Републике Србије, који регулишу ову област;

- да испуни све наведено у Плану и програму.

**Члан 9.**

У случају учињене штете у току трајања екскурзије од стране учесника путовања, Пружалац услуге ће потраживати накнаду штете од извршиоца дела, о чему ће се сачинити записник о насталој штети на лицу места, у присуству представника Пружаоца услуге и Наручиоца, возача (за штете учињене на возилу), односно представника хотела – ресторана (за штету учињену у хотелу - ресторану).

Пружалац услуге прихвата да школа није одговорна ни дужна да надокнади причињену штету.

**Уговорна казна**

**Члан 10.**

Уколико Пружалац услуге не пружи уговорене услуге у уговореном року, дужан је да плати Наручиоцу уговорну казну у висини 0,5% од укупно уговорене вредности за сваки дан закашњења, с тим што укупан износ казне не може бити већи од 10% од вредности укупно уговорених услуга.

Наплату уговорне казне Наручилац ће извршити, без претходног пристанка Пружаоца услуге, умањењем рачуна наведеног у испостављеној фактури.

Наручилац ће уновчити меницу за испуњење уговоних обавеза, ако се не реализује или делимично реализује нека од услуга наведених у структури цене на основу.

Ако Пружалац услуге не реализује или делимично реализује услугу која није евидентирана у структури цене, а предвиђена је Планом и програмом Наручиоца, Наручилац има право да својом слободном проценом одреди вредност услуге која није реализована и реализује меницу за испуњење уговорних обавеза или изврши смањење укупне уговорене цене.

**Средство финансијског обезбеђења**

**Члан 11.**

Пружалац услуге се обавезујe да приликом закључења уговора (по партијама) достави на име гаранције за **испуњење уговорних обавеза** бланко сопствену меницу на износ 10% укупне вредности уговора без ПДВ-а и да иста има важност трајања 10 (десет) дана дуже од дана истека рока за извршење уговорене обавезе. Меница мора бити евидентирана у Регистру меница и овлашћења Народне банке Србије, оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење **– писмо.** Уз меницу мора бити достављена копија захтева за регистрацију менице, оверена од стране пословне банке понуђача, и копија картона депонованих потписа који је издат од стране пословне банке коју понуђач наводи у меничном овлашћењу – писму.

Уколико се за време трајања уговора промене рокови за извршење уговорне обавезе, важност менице за испуњење уговорних обавеза мора да се продужи за исти број дана за који ће бити продужен рок. Наручилац ће уновчити меницу за испуњење уговорних обавеза у случају да понуђач не буде извршавао своје уговорне обавезе у роковима и на начин предвиђен уговором. Поднета меница не може да садржи додатне услове за исплату, краће рокове, мањи износ или промењену месну надлежност за решавање спорова.

Наручилац ће меницу вратити по истеку наведеног рока, на писани захтев понуђача.

**Виша сила**

**Члан 12.**

Уколико после закључења овог уговора наступе околности више силе, који доведу до ометања или онемогућавања извршења обавеза дефинисаних уговором, права и обавезе уговорних страна мирују и не примењују се санкције за неизвршење обавеза из уговора.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти и слично.

Уговорне стране погођене вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

У случају да догађаји више силе спречавају уговорне стране да извршавају своје обавезе, исте ће споразумно одлучити о даљој примени овог Уговора.

**Раскид уговора**

**Члан 13.**

Свака уговорна страна може раскинути овај Уговор у случају да друга уговорна страна не испуњава своје Уговором преузете обавезе.

Наручилац задржава право да раскине Уговор у случају одзива ученика који је мањи од минималног одзива, прописаног Правилником o организацији и остваривању екскурзије у средњој школи („Сл. гласник РС", бр. 30/2019).

Уговор се раскида изјавом у писаној форми која се доставља другој уговорној страни и са отказним роком од 8 (осам) дана од дана достављања изјаве. Изјава мора да садржи основ за раскид Уговора.

**Посебне и завршне одредбе**

**Члан 14.**

За све што није регулисано овим уговором примењиваће се одредбе Закона о облигационим односима, као и други прописи који регулишу ову материју.

**Члан 15.**

Све спорове који проистекну у реализацији овог уговора уговорне стране ће решавати споразумно.

У случају да споразум није могућ, уговара се надлежност Привредног суда у Београду.

**Члан 16.**

Овај уговор ступа на снагу даном потписивања обе уговорне стране.

**Члан 17.**

Овај Уговор је сачињен у 6 (шест) истоветних примерка, по 3 (три) за сваку уговорну страну.

**НАРУЧИЛАЦ ПРУЖАЛАЦ УСЛУГЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**