**ПЛАН И ПРОГРАМ ЕКСКУРЗИЈЕ**

**ЗА ШКОЛСКУ 2021/2022. ГОДИНУ**

**Напомена:** Понуђач је дужан да све услуге изведе у складу са свим важећим прописима и нормативима и према Плану и програму екскурзије и наставе у природи Математичке гимназије из Београду.

**ПАРТИЈА БРОЈ 2**

**ПЛАН И ПРОГРАМ ЕКСКУРЗИЈЕ**

**ЗА УЧЕНИКE III РАЗРЕДА**

**(5 одељења)**

**МАТЕМАТИЧКА ГИМНАЗИЈА**

**ШКОЛСКЕ 2021/2022. ГОДИНЕ**

**ОКВИРАН БРОЈ УЧЕНИКА:** 85

Максималан број ученика: 105

Минималан број ученика: 63

**ВРЕМЕ РЕАЛИЗАЦИЈЕ:**

* 23.05.2022. – 25.05.2022. – (3 дана)

**САДРЖАЈ (ПЛАНИРАНИ ОБИЛАСЦИ):**

* **Београда – Суботицa -** **Нови Сад - Београда**

**1. дан:** Полазак из Београда у 8 сати. Вожња до Идвора (посета Музеју и родној кући Михајла Пупина) – Сомбор (разгледање центра града, цркве Св. Георгија Великомученика, зграде Жупаније где се налази највеће уље на платну у Србији „Битка код Сенте“). Наставак пута у Суботицу. Смештај. Вечера. Дискотека. Ноћење.

**2. дан:** Доручак. Обилазак Суботице (шетња, панорамско разгледање, обилазак центра града – Градска кућа, Плава фонтана, Синагога, палата Рајхл. Ручак у хотелу. Одлазак на Палић – обилазак и разгледање палићке архитектуре (примери сецесије са цветном орнаментиком - Велика тераса, Водоторањ, Мала гостиона, Вила Лујза). Одлазак у Зоолошки врт. Повратак у хотел. Вечера. Ноћење.

**3. дан:** Доручак. Напуштање хотела и полазак за Нови Сад. Обилазак центра града и Музеја Војводине. Слободно време. Одлазак на Петроварадинску тврђаву. После обиласка наставак пута до Сремских Карловаца. Ручак (ресторан Дунав). Посета најстаријој српској гимназији – Карловачкој гимназији, обилазак цркве Св. Николе, Патријаршијског двора и ризнице, као и зграде Богословије. Полазак за Фрушку гору и обилазак Стражилова и манастира Хопово. Наставак пута за Београд. Долазак у вечерњим часовима.

**СМЕШТАЈ:**

* **Суботица**, у хотелу са **4 звездице**, на бази **2** **пуна пансиона**

**У цену урачунати:**

* трошкове превоза;
* трошкове водича (по 1 водич у сваком аутобусу);
* улазнице за културно - историјске споменике (за Музеј и кућу Михајла Пупина, дискотеку, Градску кућу у Суботици, Зоолошки врт на Палићу, Карловачку гимназију и осигурање за ученике)
* гратис за 5 наставника/професора;
* 1 гратис за вођу пута;
* гратис за 5 ученика;
* гратис за близанце (на једног близанца који плаћа, други не плаћа - уколико путују оба) - 1 пар близанаца;
* трошкове здравственог осигурања;
* трошкове платног промета;
* трошкови организације путовања.

- У цену аранжмана урачунати надокнаду за бригу о деци. Надокнаде за бригу о деци - за наставнике биће исплаћене преко агенције: 800 динара у бруто износу по дану по плативом ученику, по одлуци Савета родитеља Математичке гимназије.

**УСЛОВИ ПУТОВАЊА:**

**Понуђач** се обавезује да обезбеди аутобусе високе туристичке класе, са климом, видео и аудио опремом и бројем седишта који одговара броју пријављених учесника путовања, потпуно технички исправне.

Аутобуси за превоз ученика морају бити у складу са Законом о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон), Законом о превозу путника у друмском саобраћају („Сл. гласник РС“, бр. 68/2015, 41/2018, 44/2018-др. закон, 83/2018, 31/2019 и 9/2020) и Правилником о начину обављања организованог превоза деце („Сл. гласник РС", бр. 52/2019 и 61/2019).

У случају неисправности аутобуса у току путовања, које се не могу отклонити у разумном року да се не ремети План и програм путовања, понуђач је дужан да обезбедити замену аутобуса истих карактеристика и класе и да сноси настале трошкове смештаја и исхране, исхране и друге трошкове који проистекну због насталих проблема.